Diari Oficial de la Generalitat Valenciana


Sumari del DOGV 4593, del 23-09-2003 (2003/10730)

Informació pública del programa d'actuació integrada del sector Abadia de Canet d'En Berenguer (València), amb una superfície de 130.041 m2.
--------------------------------------------------------------------------------------------------------------------------------------------

### Dades del document

Número de DOGV
:   4593

Data del DOGV
:   23-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10099


Organisme emissor
:   Atienzar Actuaciones, SL

Tipus de document
:   Anunci

Informació pública del programa d'actuació integrada del sector Abadia de Canet d'En Berenguer (València), amb una superfície de 130.041 m2. [2003/M10155]
  
La mercantil Atienzar Actuaciones, SL ha formulat una proposta de programa d'actuació integrada (alternativa tècnica), l'àmbit d'actuació del qual comprén el desenvolupament del sector Abadia, de Canet d'en Berenguer (València), amb una superfície de 130.041 m2, amb agrupació d'interés urbanístic en la qual podran integrar-se els propietaris que ho desitgen i manifesten (adjudicació preferent).
  
S'acompanya:
  
- Pla parcial de millora
  
- Estudi d'impacte ambiental
  
- Projecte d'urbanització
  
- Annex infraestructura elèctrica
  
- Estudi de seguretat i salut
  
- Projecte de reparcel·lació
  
- Annex estudi d'inundabilitat
  
Per a la informació pública i aprovació conjunta amb el programa, i tot això a l'empara de l'article 46 i 48 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística (depòsit de còpia de l'alternativa en l'Ajuntament i en la notaria de Sagunt, acta notarial amb remissió avís a titulars, periòdic i Diari Oficial de la Generalitat Valenciana).
  
En relació amb l'article 46.3 de la llei esmentada, se sotmet la proposta de programa i els altres instruments de planejament indicats a informació pública, per termini de 20 dies hàbils, comptats a partir del dia següent a la publicació d'este anunci en el DOGV. La dita documentació es troba depositada en l'Ajuntament de Canet d'En Berenguer i en la notaria de Sagunt, de Vicente Mico Giner (c/ Sants de la Pedra, 8, baix).
  
Qualsevol interessat podrà comparéixer en l'Ajuntament i la notaria esmentats i sol·licitar l'exhibició de la documentació que integra la proposta de programa i els projectes que l'acompanyen i formular, si escau, al·legacions, alternatives tècniques o proposicions juridicoeconòmiques, en el termini indicat en el paràgraf anterior (20 dies hàbils a partir de la publicació d'este anunci en el DOGV).
  
Així mateix, durant el període de cinc dies, comptats a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa; a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució, i això en la quantia que es determine. En este cas pertocarà la pròrroga de 20 dies addicionals de l'article 46.4 de la LRAU, la qual cosa es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la LRAU s'ha procedit amb anterioritat a este anunci, a enviar l'avís amb el contingut d'este, a la totalitat de titulars cadastrals afectats.
  
Com que es preveu la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i perquè valga de notificació, s'ha exposat la relació de la totalitat de titulars cadastrals, domicili fiscal i superfície (m2), prèviament al tauler d'edictes de l'Ajuntament i publicat en el Butlletí Oficial de la Província de València, als efectes pertinents.